CELEX: 22011D0105
Language: fi
Date: 2011-09-30 00:00:00
Title: ETA:n sekakomitean päätös N:o 105/2011, annettu 30 päivänä syyskuuta 2011 , ETA-sopimuksen liitteen XXI (Tilastot) muuttamisesta

1.12.2011   
            
            
               FI
            
            
               Euroopan unionin virallinen lehti
            
            
               L 318/43
            
         ETA:n SEKAKOMITEAN PÄÄTÖS
   N:o 105/2011,
   annettu 30 päivänä syyskuuta 2011,
   ETA-sopimuksen liitteen XXI (Tilastot) muuttamisesta
   ETA:n SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Sopimuksen liite XXI muutettiin 1 päivänä heinäkuuta 2011 annetulla ETA:n sekakomitean päätöksellä N:o 89/2011 (1).
            
         
               (2)
            
            
               Kolmansien maiden kanssa käytävää ulkomaankauppaa koskevista yhteisön tilastoista ja neuvoston asetuksen (EY) N:o 1172/95 kumoamisesta 6 päivänä toukokuuta 2009 annettu Euroopan parlamentin ja neuvoston asetus (EY) N:o 471/2009 (2) olisi otettava osaksi sopimusta.
            
         
               (3)
            
            
               Asetuksella (EY) N:o 471/2009 kumotaan 1 päivästä tammikuuta 2010 neuvoston asetus (EY) N:o 1172/95 (3), joka on otettu osaksi sopimusta ja joka olisi näin ollen poistettava sopimuksesta 1 päivästä tammikuuta 2012 lukien ja jota olisi edelleen sovellettava EFTA-valtioihin,
            
         ON PÄÄTTÄNYT SEURAAVAA:
   1 artikla
   Muutetaan sopimuksen liite XXI seuraavasti:
   
               1)
            
            
               Numeroidaan 8 kohta (neuvoston asetus (EY) N:o 1172/95) uudelleen 8 a kohdaksi.
            
         
               2)
            
            
               Lisätään ennen uutta 8 a kohtaa (neuvoston asetus (EY) N:o 1172/95) kohta seuraavasti:
               
                           ”8.
                        
                        
                           
                              32009 R 0471: Euroopan parlamentin ja neuvoston asetus (EY) N:o 471/2009, annettu 6 päivänä toukokuuta 2009, kolmansien maiden kanssa käytävää ulkomaankauppaa koskevista yhteisön tilastoista ja neuvoston asetuksen (EY) N:o 1172/95 kumoamisesta (EUVL L 152, 16.6.2009, s. 23).
                           Tätä sopimusta sovellettaessa asetuksen säännöksiä koskevat seuraavat mukautukset:
                           
                                       a)
                                    
                                    
                                       EFTA-valtiot panevat täytäntöön tämän asetuksen noudattamiseksi tarvittavat toimenpiteet 1 päivään tammikuuta 2012 mennessä.
                                    
                                 
                                       b)
                                    
                                    
                                       EFTA-valtioiden osalta viittauksia keskitettyyn selvitysjärjestelmään ja siihen liittyviin säännöksiin ei oteta huomioon.
                                    
                                 
                                       c)
                                    
                                    
                                       Muutetaan Liechtensteinin osalta 2 a kohta seuraavasti:
                                       ” ’tavaroilla’ kaikkea irtainta omaisuutta, lukuun ottamatta sähköä;”
                                    
                                 
                                       d)
                                    
                                    
                                       Korvataan 2 b artikla seuraavasti:
                                       ’ETA:n tilastoalueen muodostavat periaatteessa sopijapuolten tullialueet. Sopijapuolet määrittävät tilastoalueensa vastaavasti.
                                       Norjan osalta the Svalbardin saaristo ja Jan Mayen -saari kuuluvat tilastoalueeseen.
                                       Liechtenstein vapautetaan velvollisuudesta kerätä tietoja Sveitsin ja Liechtensteinin välisestä kaupasta. Liechtenstein kerää ainoastaan suoraa tuontia ja vientiä koskevia tietoja varastoja ja tullivapaita varastoja koskevia tietoja lukuun ottamatta.
                                       Islannin tilastoalueen muodostaa tullialue.’
                                    
                                 
                                       e)
                                    
                                    
                                       Liechtenstein vapautetaan 5 artiklan 1 kohdan e alakohdassa tarkoitettujen tietojen keräämisestä.
                                    
                                 
                                       f)
                                    
                                    
                                       5 artiklan 1 kohdan f ja k alakohtaa ei sovelleta EFTA-valtioihin.
                                    
                                 
                                       g)
                                    
                                    
                                       5 artiklan 1 kohdan h alakohdassa tarkoitetusta koodista on ilmoitettava vähintään kuusi ensimmäistä numeroa.
                                    
                                 
                                       h)
                                    
                                    
                                       5 artiklan 1 kohdan 1 alakohtaa ei sovelleta Liechtensteiniin.
                                    
                                 
                                       i)
                                    
                                    
                                       5 artiklan 1 kohdan m alakohdan ii alakohtaa ei sovelleta EFTA-valtioihin.
                                    
                                 
                                       j)
                                    
                                    
                                       5 artiklan 1 kohdan m alakohdan iii alakohtaa ei sovelleta Liechtensteiniin.
                                    
                                 
                                       k)
                                    
                                    
                                       6 artiklan säännöksiä ei sovelleta niihin tilastotietoihin, joita EFTA-valtioiden ei tarvitse toimittaa 5 artiklan mukaisesti.
                                    
                                 
                                       l)
                                    
                                    
                                       7 artiklaa ei sovelleta EFTA-valtioihin.
                                    
                                 
                                       m)
                                    
                                    
                                       9 artiklan 2 kohtaa ei sovelleta Liechtensteiniin.
                                    
                                 
                                       n)
                                    
                                    
                                       Liechtensteinin osalta 10 artiklassa tarkoitettuja viejien ja tuojien epäsuoran tunnistamisen mahdollistavia tilastotuloksia ei anneta, vaikka tuoja tai viejä ei tätä erikseen pyytäisi, ja harmonoidusta järjestelmästä annetaan ainoastaan kaksinumeroisten koodien tasoiset tiedot.”
                                    
                                 
                     
         
               3)
            
            
               Poistetaan 8a kohdan (neuvoston direktiivi 1172/95/EY) teksti 1 päivästä tammikuuta 2012.
            
         2 artikla
   Asetuksen (EY) N:o 471/2009 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 1 päivänä lokakuuta 2011, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle (4).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 30 päivänä syyskuuta 2011.
      
         
            ETA:n sekakomitean puolesta
         
         
            Puheenjohtaja
         
         Kurt JÄGER
      
   
   
      (1)  EUVL L 262, 6.10.2011, s. 61.
   
      (2)  EUVL L 152, 16.6.2009, s. 23.
   
      (3)  EYVL L 118, 25.5.1995, s. 10.
   
      (4)  Valtiosäännön asettamista vaatimuksista ei ole ilmoitettu.